**Preambul**

Metodologia se referă la domeniile și codurile aferente tipurilor de intervenții, conform art 22 (al 5), Anexei 1 din Regulamentului UE 1060/24.06.2021, respectiv a Deciziei de Punere în Aplicare a Comisiei din 24.11.2022, de aprobare a programului “Dezvoltare Durabilă” pentru sprijin din partea Fondului european de dezvoltare regională si al Fondului de coeziune în cadrul obiectivului „Investiții pentru ocuparea forței de muncă și creștere economică” din România CCI 2021RO16FFPR00 – Prioritatea 1 Dezvoltarea infrastructurii de apă și apă uzată și tranziția la o economie circulară.

**Criteriile de eficienta nu reprezinta criterii de eligibilitate**, intreaga valoare de investie a unui proiect este impartita pe cele patru domenii de interventie conform prezentei Metodologii.

Analiza privind incadrarea componentelor proiectului pe cele patru domenii de interventie se realizeaza la nivel de proiect (nu la nivel de etapa), pe baza SF care include toate componentele de investitie. In functie de apelul de proiecte (proiecte  noi / aprobate prin OUG 109/2022), incadrarea acțiunilor / măsurilor de investiție pe cele patru domenii de interventie se va corela cu Cererea de finantare PDD.

Pentru proiecte  noi / aprobate prin OUG 109/2022, suma valorilor tuturor celor patru componente (daca e cazul) va fi egala cu valoarea totala eligibila din Devizul General in euro, preturi curente, fara TVA.

1. **Ce inseamna fiecare din Domeniile de interventie. Semnificatia Codurilor de eficienta**

|  |  |  |
| --- | --- | --- |
| **Nr. Crt.** | **Domeniu de Interventie** | **Cod de eficienta** |
| 1 | **Furnizarea apei pentru consum uman** (captare, tratare, inmagazinare, transport și distribuție apă, măsuri de eficiență, alimentare cu apă potabilă) conforme cu criteriile de eficienta | **063** |
| 2 | **Furnizarea apei pentru consum uman** (captare, tratare, inmagazinare, transport și distribuție apă, măsuri de eficiență, alimentare cu apă potabilă) | **062** |
| 3 | **Colectarea si epurarea apelor uzate** conforme cu criteriile de eficienta energetica | **066** |
| 4 | **Colectarea si epurarea apelor uzate** | **065** |

1. **Tipuri de investitii pentru Domeniile de interventie**

Stabilirea incadrarii in Domeniul de interventie si alocarea Codurilor de eficienta se face pe baza criteriilor de eficienta.

* Pentru Sectorul de **APA / ALIMENTARE CU APA**:

Criteriul de eficienta, Cod 063 se aplica pentru:

|  |  |  |
| --- | --- | --- |
| **Tip constructii** | **Criterii de eficienta** | **Cod** |
| Constructii NOI | Daca obiectivul măsurii este ca sistemul construit (infrastructuri de extracție, tratare, stocare și distribuție) să aibă:   * + un consum mediu de energie ≤ 0,5 kWh   *sau*   * un indice de pierderi în infrastructură (ILI) ≤ 1,5 | 063 |
| Reabilitari | Daca obiectivul măsurii este ca activitatea de renovare:   * să scadă consumul mediu de energie cu peste 20 %   *sau*   * să reducă pierderile cu peste 20 % | 063 |

Pentru ***Constructii NOI***, sisteme complete sau partiale, retele de distributie, parti de retele (strazi intregi, zone de extinderi) si aductiuni, indicele de pierderi in infrastructura **(ILI) este considerat ≤ 1.5**, fara sa fie necesar un calcul efectiv al ILI, deoarece se considera ca elementele noi de retea sunt construite cu nivelul minim de pierderi. Notiunea de ILI are sens doar pentru retele si/sau aductiuni; astfel, daca o componenta noua de apa nu cuprinde nici retele nici aductiune, incadrarea in criteriul de eficienta va fi analizata in raport cu consumul mediu de energie (sau se va calcula ILI la nivelul intregului sistem din care constructia noua face parte).

Pentru ***Constructii NOI***, consumul mediu de energie **va fi determinat pentru intregul sistem de alimentare cu apa**. De notat: acest consum mediu de energie nu este necesar a fi determinat in cazul constructiilor noi pentru care indicele de pierderi in infrastructura (ILI) este considerat ≤ 1.5, conform celor prezentate mai sus (sau este calculat ca fiind ≤ 1.5).

Pentru ***Reabilitari*** ale sistemului, constructii altele decat retele de distributie si aductiuni, scaderea consumului mediu de energie **va fi determinat pentru intregul sistem de alimentare cu apa**.

Pentru ***Reabilitari***, retele de distributie, parti de retele (zone individualizate, strazi intregi, aductiuni), **pierderile vor fi determinate pentru fiecare unitate (intreaga zona, strada intreaga, aductiunea intreaga)**

* Pentru Sectorul de **APA UZATA / CANALIZARE**

Criteriul de eficienta, Cod 066 se aplica pentru:

|  |  |  |
| --- | --- | --- |
| **Tip constructii** | **Criterii de eficienta** | **Cod** |
| Constructii NOI | Daca obiectivul măsurii este ca intregul sistem de epurare a apelor uzate construit sa aiba un consum net de energie egal cu zero | 066 |
| Reabilitari | Daca obiectivul măsurii este ca reinnoirea sistemului de epurare a apelor uzate sa duca la o scadere a consumului mediu de energie cu cel putin 10% (numai prin măsuri de eficiență energetică și nu prin modificări substanțiale sau modificări ale sarcinii) | 066 |

Pentru ***Constructii NOI***, consumul net de energie egal cu zero se refera la **consumul mediu anual pentru intregul sistem de ape uzate, Retea de canalizare, Statii de pompare, Statie de epurare sa fie egal cu zero**.

Pentru ***Reabilitari***, scaderea consumului mediu de energie **se refera la consumul mediu anual, si se aplica pentru intregul sistem de ape uzate, Retea de canalizare, Statii de pompare, Statie de epurare.**

1. **Abordare metodologica**

Determinarea apartenentei investitiilor la Codurile de eficienta se va face prin incadrarea in Criteriile de eficienta, prin urmatoarele etape:

1. **Identificarea componentelor investitiilor**
2. Se vor identifica componentele omogene care alcatuiesc investitia. Caracterul omogen este definit prin urmatoarele trei criterii cumulative:
3. Zona / sistemul aferent lucrarilor,
4. Categoria lucrarilor (apa sau apa uzata)
5. Tipul lucrarilor (constructii noi sau reabilitare).

In acest sens, o componenta nu poate cuprinde atat lucrari de apa cat si lucrari de apa uzata. De asemenea, o componenta nu poate cuprinde atat constructii noi cat si reabilitari.

1. Pentru fiecare componenta se va mentiona / prezenta:
2. Sistemul din care face parte,
3. Plan de situatie al fiecarei zone analizate,
4. Elementele caracteristice (APA: tip captare / lungimi, diametre, material / tip de tratare, capacitate / volume; APA UZATA: lungimi, diametre, material / tip de epurare, capacitate).

Toate aceste elemente (planuri ale zonelor analizate, sistemul din care face parte, caracteristici) vor fi incluse in **documentul justificativ** (vezi punctul E.) care va fi pregatit odata cu stabilirea domeniilor de interventie / criterii de eficienta / coduri.

Fiecare componenta va reprezenta o sectiune separata a documentului justificativ

1. **Stabilirea costului pentru fiecare componenta identificata la punctul 1 de mai sus:**
2. Costul lucrarilor
3. Costurile totale al componentei (lucrari plus activitati conexe)

Costurile care se vor considera vor fi:

* Costuri curente
* Doar costuri eligibile (nu vor fi considerate costurile neeligibile)
* Costurile vor fi fara TVA

1. **Verificare: costul total al tuturor componentelor trebuie sa fie egal cu valoarea Proiectului.**
2. **Incadrarea in codurile de eficienta a fiecarei componente (Cod 063, si Cod 066)**
3. ***Cod 063: sectorul de APA / ALIMENTARE CU APA***

* CONSTRUCTII NOI. In aceasta categorie intra:
* Sistemele de apa complet noi,
* Retele de distributie noi,
* Aductiuni noi,
* Componente care privesc alte elemente din sistemul de apa (infrastructuri de extractie, tratare, stocare) fara sa cuprinda retele sau aductiuni. In aceste cazuri, nu se poate considera ILI ≤ 1.5. In consecinta, se va face o analiza detaliata, cu determinarea consumului anual specific de energie, raportat la cantitatea de apa potabila produsa (in m3 pe an).

|  |  |  |
| --- | --- | --- |
| **Date** | **Elemente pentru justificare** | **Observatii** |
| *Date provenite din SF* | Consumul total anual de energie (kWh/an) al sistemului, dupa Proiect | Estimat din consumuri |
| Volumul anual estimat de apa potabila produsa (m3/an), dupa Proiect | Estimare bazata pe detalii ale masurilor considerate |
| *Date calculate* | Consumul mediu anual de energie (kWh/m3) | Se calculeaza raportul dintre consumul anual de energie dupa Proiect, si volumul anual de apa potabila produsa dupa Proiect |

* REABILITARI. Pentru justificarea Criteriului de eficienta – cod 063:

*Reducerea pierderilor anuale cu minim 20%*

|  |  |  |
| --- | --- | --- |
| **Date** | **Elemente pentru justificare** | **Observatii** |
| *Date provenite din SF* | Stabilirea zonei pentru care exista masuratori. Mentionarea de detalii. | * Plan cu zona analizata. * Caracteristici principale: lungimi, diametre, material |
| Volumul anual de pierderi (m3/an) pentru acea zona, inainte de Proiect | Provenit din masuratori |
| Volumul anual estimat de pierderi (m3/an) pentru acea zona, dupa Proiect | Estimare bazata pe detalii ale masurilor considerate |
| *Date calculate* | Procentul de reducere al pierderilor (%) | Se calculeaza raportul dintre volumul anual de pierderi inainte de Proiect, si volumul anual de pierderi estimate dupa Proiect |

*sau*

*Reducerea consumului mediu anual de energie cu minim 20%.*

*Calculul se va face la nivel de sistem de alimentare cu apa*

|  |  |  |
| --- | --- | --- |
| **Date** | **Elemente pentru justificare** | **Observatii** |
| *Date provenite din SF* | Este considerat intregul sistem in care sunt prevazute lucrari de reabilitare (infrastructuri de extractie, aductiune, tratare, stocare si distributie). | * Plan cu zona analizata * Caracteristici principale pentru fiecare componenta reabilitata: tip captare / lungimi, diametre, material / tip de tratare, capacitate / volume. |
| Consumul anual de energie (kWh/an) pentru intregul sistem, inainte de Proiect | Provenit din inregistrari |
| Consumul anual estimat de energie (kWh/an) pentru intregul sistem, dupa Proiect | Estimare bazata pe detalii ale masurilor considerate |
| *Date calculate* | Procentul de reducere al pierderilor (%) | Se calculeaza raportul dintre volumul anual de pierderi inainte de Proiect, si volumul anual de pierderi estimate dupa Proiect |

1. ***Cod 066: Sectorul de Apa uzata / Canalizari***

* Sistem NOU de canalizare

*Consum anual net de energie sa fie egal cu zero*

Caz specific: Subsistem nou (ca retea de canalizare) care foloseste o statie de epurare existenta. Se va lua in considerare cantitatea de energie suplimentara pe care statia de epurare o consuma, dupa Proiect, pentru epurarea apelor uzate aduse de subsistemul nou.

* REABILITARE

*Reducerea consumului mediu anual de energie cu minim 10%*

*Calculul se va face la nivel de sistem de canalizare.*

*Reducerea infiltratiilor aduce doua consecinte:*

* *Reducerea volumului de apa de canalizare tranzitat si epurat*
* *Reducerea energiei consumate pentru pompare (dupa caz) si epurare*

|  |  |  |
| --- | --- | --- |
| **Date** | **Elemente pentru justificare** | **Observatii** |
| *Date provenite din SF* | Consumul total anual de energie (kWh/an) al sistemului, inainte de Proiect | Provenit din inregistrari |
| Consumul total anual estimat de energie (kWh/an) al sistemului, dupa Proiect | Estimare bazata pe detalii ale masurilor considerate |
| *Date calculate* | Procentul de reducere al pierderilor (%) | Se calculeaza raportul dintre consumul anual de energie dupa Proiect, si volumul anual de apa potabila produsa dupa Proiect |

1. **Incadrarea in Codurile / Domeniile lipsite de eficienta**

Pentru sectorul de APA / ALIMENTARE CU APA, **investitiile care NU se incadreaza** in Criteriul de eficienta Cod 063, se vor incadra in **Criteriul pentru lipsa de eficienta, Cod 062**.

Pentru sectorul de APA UZATA / CANALIZARI, **investitiile care NU se incadreaza** in Criteriul de eficienta Cod 066, se vor incadra in **Criteriul pentru lipsa de eficienta, Cod 065**.

1. **Documentul Justificativ**

Justificarea incadrarii in domeniile de interventie se va face intr-un document care va cuprinde cate o sectiune pentru fiecare din componentele analizate elementele mentionate in etapele de mai sus, si va contine:

* Denumirea componentei,
* Sistemul / aglomerarea / clusterul din care face parte
* Trimitere in SF (volum, capitol, pagina din SF) la planul zonei care este analizata
* Mentionarea principalelor caracteristici ale fiecarei componente analizate, si indicarea volumului, capitolului, paginilor in care este descrisa componenta respectiva in SF.
* Valoarea fiecarei componente (in costuri curente, costuri eligibile, costuri fara TVA),
* Datele considerate la incadrarea in codurile de eficienta (volume, pierderi, consumuri, etc.),
* Calculul reducerilor / consumurilor specifice, etc.
* Incadrarea in codul de eficienta corespunzator

1. **Tabele finale (a se vedea formatul Excel  )**
2. In „Tabelul pe componente” se vor completa elementele principale ale determinarii Domeniilor de interventie / Coduri de eficienta
3. In „Tabelul recapitulativ” se va face sinteza valorica a impartirii investitiilor pe Domeniilor de interventie / Coduri de eficienta.